
Marcha silencioso sin cu tabata 
grandi a impacta pa su forma pacifico 


A (i 


Cu Staatssecretaris Alexandra van Huffelen di bishita 
na Aruba, e sindicatonan SEPPA, SPA, SIMAR y SADA, 
a organisa un tipo di marcha di protesta contra di 
gobierno, relaciona cu e asunto di reduccion salarial di 
12.6%. 


Un marcha cu sin duda capta atencion di hopi hende pa 
e forma pasivo cu el a bay, sin mucho buya, sin mucho 
gritamento, mustrando e mandatario Hulandes, cu ta 
existi discordia, ta existi decepcion, ta existi anhelo pa 
cosnan cambia y cosnan drecha na Aruba. 


Un rato e marcha a pega banda di e museo den Rancho, 
caminda a nota presencia di e mandatario Hulandes 
na e sitio pero aki atrobe e manifestantenan a mustra 
nan cordialidad y a sigui cana sin haci algo for di sla 
of alsa gritonan di protesta, sigur cu despues cu e 
sindicatonan a informa e secretario di estado riba nan 
marcha di protesta. 


E grupo cu a sigui crece segun e marcha tabata 
bayendo su ruta, a para un rato pa contempla den 
stacionamento di Cocolishi, e autonan nobo cu a costa 
asina hopi placa, mientras cu mesun gobierno aki a kita 
for di trahadonan publico pa yuda esunnan den mas 
necesidad. 


Hunto cu e sindicatonan tambe a marcha OPPA cu 
tambe a ser perhudica pa medidanan cu gabinete 
Wever Croes Il a tuma dor di pandemia y nan presencia 
tambe a hala atencion. 


Sindicatonan a cumpli cu loke nan a palabra cu 
autoridadnan, esta ditene un marchasin confrontacion, 
un marcha sin cu mester a hiba un manifesto pa un 


gobierno cu a sinta scucha asina hopi caba pero un 
gobierno cu no kier compronde e situacion delicado 
cu tin den hopi cas di famia aki na Aruba. 


Hopi a pensa cu e baki di sushi cu a wordo kima 
den cercania di Cocolishi diadomingo ultimo, lo 
tabata manera un “voorboor” di loke lo a pasa cu e 
manifestacion di ayera den cayanan di Oranjestad 
pero e lidernan sindical a cumpli cu loke a wordo 
palabra y cumpli cu e meta pa cual a fiha e accion aki 
cu presencia di van Huffelen na Aruba. 


E manifestantenan a pasa riba Plaza Padu del Caribe, 
bira dilanti di oficina di Gobernado, pasa dilanti di 
edificio di Parlamento sigui pasa dilanti di oficina di 
gobierno y sigui rumbo pa e punto di salida cu tabata 
dilanti di e edificio bieu di DOW. 


Sindicatonan a cumpli, miembronan a cumpli apesar 
di menasanan continuo cu lo registra esunnan cu 
bandona trabou pa bay marcha ya cu e lucha pa 
recupera loke inhustamente gobierno a kita for di 
nan, ta un lucha husto. 


Manera ya a anuncia for di siman pasa, e sindicatonan 
SPA, SEPPA, SADA, SIMAR hunto cu e organisacion di 
OPPA a uni pa organisa un manifestacion silencioso 
pa sali demostra e malcontento cu ta reinando den 
pueblo pa loke ta e situacion andando na Aruba. 


Pues ta asina cu nan kier demostra cu Aruba no lo 
keda man crusa y sinta wanta tur e medidanan imponi 
p’e gobierno di gabinete Wever-Croes Il. 

Hues no por a haci nada 


Tim duda den e pruebanan contra 
homber acusa di mata Poentje 


E resultando tan spera den e caso di Poentje 
Castro, a laga mas duda aworaki. Hues mes 
a conclui cu loke el a haya pa evalua no ta 
suficiente pa condena e homber Anderson 
Rasmijn pa morto di Poentje Castro, dia 23 di 
december, 2010. 


Prácticamente Hues a tuma tur e ponencianan 
di abogado defensor mr. Vito Carlo, kende for di 
prome instante a bisa cu tin hopi duda den loke 
cu Ministerio Publico a trece como prueba, di 
loke a haya for di e team investigado. 


Anderson dia 6 di mei mester a presenta den 
Corte pa dos acusación. Esun mas pisa tabata 
mata Poentje Castro di forma premedita of 
asesina. Na di dos luga e tabatin e acuscion di 
atraco. Di e ultimo aki si el a wordo haya culpabel 
y a haya un castigo di 36 luna. 


E escenario cu Fiscal a presenta cu Anderson 
a mata el a wordo mira na e sitio eybanda na 
momento cu ta kere Castro a wordo mata, no 
a wordo acepta door di Hues. Ela bisa cu tin 
duda den esaki. E cantidad di minuutnan cu ta 
mir’e riba e video ta baha for di su bay y bolbe 
ta mucho tiki tempo. E mester a cana for di 
Spechstraat bay den Apollostraat, warda eynan 
pa Poentje coy su auto pone den cura. Ora cu e 
ta den e cura e lo mester a tir'e mata pa despues 
core bay bek den su auto, staciona banda di un 
compleho di apartamento den Spechtstraat. 


Fiscal Yolanda Pronk den 
nomber di OM a splica 
kico ta bay pasa awo 


Abogado mr. Vito Carlos, 
a representa acusado 


Anderson Rasmijn 


No tin un ora specifico cu Poentje a fayece y a base di loke ta mira 
riba e video, e acusado a yega na su auto ora cu Poentje Castro ta na 
vida ainda. Esaki pasobra el a manda un mensahe e ora ey. A papia 
cu e horario riba e video no ta cuadra, tin un diferencia di 8 minuut. 
Pero con a yega na esaki no ta wordo splica. Den e rapport traha 
door di tecniconan di Corsou cu a studia e VCR esaki no ta wordo 
menciona. 


E acusado mes ta admiti di tabata eybanda pa cumpra droga. 
Cu e tabatin su mannan scondi bou tshirt pa sconde algo, ta un 
argumento cu no a bay di acuerdo cu ne pa motibo cu e video no ta 
di calidad y casi no por mira nada riba dje. 


Hues a bisa cu sa con Castro a muri pero no sa na ki momento. Fiscal 
ta asumi ora e acusado a bolbe na coremento. Pero tin testigo ta -= 
bisa cu a scucha e tiro despues di 22.38 y a scucha movecion di 
scooter cu dos persona riba dje, tanto prome como despeus di e 
tiro, manera cu nan ta huy di e sitio. 


Esaki y hopi mas ta para den e sentencia. E decisión aki ta mustra 
cu a base di loke fiscal a haya, el a trata di traha une scenario di loke 
por a pasa. Pero no por a prueba esaki y tampoco demostra cual 
tabata e motibo cu Anderson a mata Castro. 


Awor Anderson Rasmijn a wordo declara liber, basa riba duda cu tin. 
Kico ta bay pasa awo. Fiscal mr. Yolanda Pronk, kende a actúa como 
bosero y no como esun cu a trata e caso, a bisa cu internamente ta 
bay evalua si ta apela. 


E pregunta awo ta keda: Ta ken a mata Poentje Castro awor. E ta 
parce algo di e serie Unsolved Misteries in Aruba. Pa abogado Vito 
Carlo, e ta spera cu OM lo no apela, pasobra e famia lo bolbe pasa 
den un situacion fastioso. 


Caso Flamingo 

Di Parlamento pa Prome Minister 
y caba den Ministerio publico 


Caso Flamingo cu diabierna ultimo a conoce un desaroyo 
increibel ora cu Hues Comisario a dicidi di no prolonga 
detencion di ex minister Otmar Oduber riba peticion di 
Fiscal, hopi tabata e reaccionnan di sorpresa cu a surgi den 
comunidad. 


Caso Flamingo su inicio tabata durante di un reunion di 
Parlamento di dia 31 di Juli di 2020, ora cu e tempo ey 
Minister di Infrastructura Marisol Lopez Tromp den un 
reunion di Parlamento, a denuncia actonan coruptivo den 
maneho pa loke ta otorgamento di tereno. 


Un reunion cu Prome Minister practicamente a pidi pa 
“schors” e reunion loke a sosode tambe ya cu Marisol a 
caba di informa Parlamento cu den henter e proceso di 
otorgamento di tereno, tin otro ministernan di gabinete 
Wever Croies l, envolvi. 


Pues ta acusacionnan serio sin duda cu a ser haci pa e 
tempo ey e Minister di Infrastructura kende a tuma over 
for di Otmar Oduber kende a dicidi di retira for di politica 
sorpresivamente. 


E acusacion aki tabata asina serio cu hasta e dos 
miembronan di parlamento di fraccion di POR, a declara 
cu lo pidi pa tur minister di e gabinete di e tempo ey, ta 
presenta ora cu e reunion continua. 


E reunion nunca a continua, al contrario ta durante 
tratamento di e ley di spearfishing fraccopnm di MEP, di 
RED y POR, a dicidi di bay over na retira Marisol como 
Minister den e reunion historico caminda Presidente Ady 
Thijssen a dicidi cu 10 voto di sosten, tabata suficiente y 
legal pa oficialisa retiro di Minister Marisol Lopez Tromp. 


Esaki no tabata posibel y Marisol a keda pero dia 22 di 
oktober 2020, alsnog Prome Minister Evelyn Wever Croes 
a pidi Gobernador pa retira Marisol Lopez como Minister 
di gabinete Wever Croes | ya cu ningun miembro di e 
gabinete lo kier traha cu su persona. 


Cinco dia despues Minister di Husticia pa partido POR, 
Andin Bikker, a declara cu lo no nombra un reemplasante 
pa Marisol Lopez Tromp y cue ministerionan di desaroyo 
teritorial infrastructura y medio ambiente, lo wordo reparti 
pa diferente ministernan. 


INVESTIGACION 


Sinembargo ya caba ex Minister Marisol Lopez Tromp a 
entrega keho na Ministerio Publico y despues a dicidi cu 


—— > —— I 


ilencio tabata y a reina den caso Flamingo den Gobierno. 


e ministerio di infrastructura y medio ambiente, lo keda pa 
Minister Presidente como esun responsabel. 


For di e tempo ey te cu awor nunca mas Minister Presidente 
y ningun otro miembro di su gabinete a papia riba e caso 
Flamingo, cu excepcion cu Premier a informa prensa cu e 
caso ta bou di investigacion cu no ta duna comentario riba 
esaki. 


Ningun reunion a wordo yama mas pa gobierno duna 
aclaracion na Parlamento riba e acusacionnan serio di ex 
minister Lopez Tromp te cu awe, loke ta pone cu e trabou 
pober ehecuta pa Ministerio Publico cu a conduci na libertad 
di ex minister Oduber, tabata ainda mas preocupante. 


Ta den e conseho legislativo mas halto di nos pais un 
minister den persona di Marisol Lopez Tromp a acusa e 
minister saliente di a comete actonan ilegal den e proceso 
di otorgamento di tereno y acerca a señala cu lo tin mas 
minister meti den e asunto ilegal aki. 


Anto pa scucha Hues Comisario van Vuure conclui cu e 
documentonan presenta na su persona tabata masha vago 
mes y pa colmo ningun prueba di aspectonan ilegal pa loke 
ta otorgamento di tereno, ta realmente frustrante y ta crea 
un imagen poco positivo pa Ministerio Publico atrobe! 


Ta un caso caminda por mira e ta un cadena di cantidad di 

Secretario di Estado 


Nunca Hulanda a pidi pa mishi 
cu entrada di pensionado 


Ayera tardi algun lider sindical cu a 
logra di haya oportunidad pa combersa 
cu Secretario di Estado Alexandra van 
Huffelen , a wordo sorprendi pa otro 
asunto serio, relaciona cu medidanan cu 
gabinete Wever Croes tuma contra di 
trahadonan publico y pensionadonan. 


Durante di e intercambio cortico aki a 
ser mustra na e mandatario Hulandes 
cu mester haci algo cu e pensionadonan 
cu a perde hopi tanto dor di medidanan 
como e pandemia cu e pais a pasa aden 
pero pa sorpresa di tur hende, van 
Huffelen tambe a keda sorprendi pa e 
informacionnan aki. 


El a sigura cu nunca gobierno Hulandes 
a pidi pa tuma medida contra grupo 
di pensionadonan, es mas el a sigura 
cu gobierno Hulandes no ta na altura 
mes cu a tuma medida contra e grupo 
vulnerabel aki di comunidad. 


Esaki a bolbe mustra cu gobierno no 
ta papiando cu sinceridad den dialogo 
cu gruponan den comunidad y mescos 
cu a insisti incialmente cu e reduccion 
salarial di 12.6% tabata pa yuda esnnan 
cu a perde nan trabou den sector priva, 
pa despues resulta cu e medida aki tabata 
pa gobierno mustra bon na Hulanda cu 
si el a logra di reduci gasto di personal. 


Awor ta e grupo di pensionadonan tambe 
ta bin haya sa cu nan no a wordo sirbi 
cu sinceridad pa gobierno y cu nunca 
Hulanda a trece of scucha e argumento 
aki bin dilanti. 

Fraccion di Raiz ta keda solidario 
cu empleadonan publico 


Durante un reunion den sala di Parlamento dia 23 di 
mei 2022, Prome Minister Evelyn Wever-Croes a bin pidi 
sentimento di Parlamento pa loke ta e condicionnan cu 
Hulanda a mara na para e recorte di 12,6% riba salario de 
empleadonan publico. 


Sala a duna di conoce su sentimentonan, incluyendo nos 
di fraccion RAIZ. 


Entre e condicionnan, kier mara Parlamento di antemano 
na aproba un concepto d+i ley (ontwerp-Landsverordening 
normering topinkomens) cu mester wordo trata ainda, 
mientras cu Parlamento mester por evalua e concepto 
di ley y eventualmente presenta amienda pa cambia 
esaki. Tambe ta pone como condicion cu e recorte riba 
salarionan di ministernan y parlamentarionan mester 
keda 25%, sin un splicacion debido. 


Tenenacuentacusegunnosconstitucionparlamentarionan 
mester por dicidi y vota ‘zonder last’ (artikel 111.16, lid 2, 
Staatsregeling van Aruba). Esaki ta netamente un punto 
cu fraccion di RAIZ a trece dilanti den nos remarcanan y 
preguntanan siman pasa riba e consensusrijkswet COHO. 


Fraccion di RAIZ ta na fabor pa para e recorte riba salario 
di empleadonan publico. E recorte kisas tawata na su luga 
na su inicio, pero mientrastanto no tin hustificacion debido 
pa sigui corta e salarionan, tanten cu por financia esaki na 
un forma responsabel. Esaki ta un asunto interno di Aruba 
(landsaangelegenheid) y no ta na su luga pa mara esaki di 
antemano door di Parlamento den un otro concepto di ley 


Ne 


E diferencia den Noticia 


y recorte di 25% riba salario di parlamentarionan. 


E pregunta cu a wordo haci na sala di Parlamento ta si 
nos ta di acuerdo cu e condicion pa sigui corta 25% pa 
parlamentarionan. Nos a vocifera cu tanten empleadonan 
publico ta solidario, nos di fraccion di RAIZ tambe ta 
solidario. 


Na momento cu empleadonan publico cuminsa recupera 
(parti di) nan salario bek, parlamentarionan tambe por 
cuminsa recupera (parti di) nan salario. 


Prome Minister a bin pidi sentimiento na sala di Parlamento 
pa por inclui esaki den e negociacionnan cu Hulanda. 
Fraccion di RAIZ ta keda para pa cuminsa para e recorte den 
salario pa empleadonan publico. 


E sistema di purba goberna Aruba for di Den Haag, sin duna 
cuenta y por medio di mina e rol di Parlamento, ta creando 
un precedente negativo cu fraccion di RAIZ no ta di acuerdo 
cu ne. 


Asina por presiona Parlamento pa aproba (por ehempel) 
introduccion di BTW na un forma y tempo dicidi na Den 
Haag, of pa hisa edad di pensioen manera proponi den e 
landspakket, y mas. Esaki ta asuntonan interno di Aruba 
cu Parlamento mester por evalua, considera y adapta 
proposicionnan segun su rol constitucional, zonder last, y 
cu hustificacion debido. 


Na momento cu nos ta hala principionan estatal un banda 
pa ehecuta condicionnan sin mas, nos ta atacha nos rol den 
Parlamento y cu esaki e democracia di nos pais. 

Diamars mainta, na Universidad di Aruba a tuma luga un conferencia 
organisa pa Gobierno di Aruba hunto cu Universidad di Aruba. Durante 
e conferencia a lansa e ‘Aruba National Gender Policy”. E titulo di e 
conferencia ‘Strong Women Choose to Challenge’, ta representa y 
reconoce cu nos tur ta hende muhe fuerte, y cu nos tur mester scoge 
pa para pa igualdad di genero. Na e ocasion, e prome documento di e 
‘Aruba National Gender Policy’ a wordo entrega na Secretario di Estado 
Alexandra van Huffelen. 


Durante di e conferencia ‘Strong Women Choose to Challenge’ diferente 
hende muhe cu a subi e trapi y kibra e ‘glass ceiling'a comparti nan storia. 
E storianan aki sigur ta inspiracion pa otronan. Na e ocasion, Prome 
Minister Evelyn Wever - Croes, a expresa cu e ta sumamente esencial pa 
lidernan femenino sinta na mesanan caminda cu por duna opinion, y pa e 
opinionnan aki wordo scucha y balora. 


Prome Minister, den su discurso a expresa cu hende muhe ta sinti y sa 
miho kico ta necesidadnan di hende muhe y muchanan. E pandemia 
di COVID-19 y desaroyonan internacional a mustra con lihe mundo por 
cambia y con importante e ta pa crea economianan y sociedadnan fuerte. 
Remarcabel ta cu hende muhe y muchanan ta entre esunnan cu a pasa 
mas duro durante di pandemia. P'esey, den e plan di recuperacion, ta 
pone atencion extra na e posicion di e grupo aki pa no risca perde tur 
locual generacionnan prome a logra. 


Premier Wever - Croes como e prome Prome Minister femenino di pais 
Aruba, a expresa di ta hopi orguyoso di e logro aki. Alabes a enfatisa cu 
no lo kier ta e ultimo y ta consciente cu pa realisa esaki trabounan mester 
wordo haci. “Ta mi deseo y speransa cu e ‘Aruba National Gender Policy’ 
lo yuda promove nos tur pa cera e espacio (‘gap’), y empodera mucha 
muhenan y hende muhenan pa promove igualdad di genero.” 


E Aruba Gender Policy tin un ‘framework’ pa monitor y evalua e proceso 
di implementacion, pa logra e meta mas efectivamente. “Mi ta haci 
apelacion na lidernan femenino pa ta e cambio, y pa tuma accion pa reta 
e prehuicionan existente. Ban nos tur traha hunto pa bay dilanti y crea un 
Aruba mas fuerte y resiliente”, Prome Minister a enfatisa. 


Aruba awor tin su prome ‘Gender Policy’ pa un desaroyo mas husto 
y sostenibel. Siguientemente, e documento lo wordo presenta na 
Parlamento di Aruba y e lo wordo publica riba website di Gobierno. 


Minister di Finansa a comparti cu Hefenan di 


Departamento informacion riba Landspakket 


Durante e encuentro cu Hefenan di Departamento di 
Gobierno, sra. Indra Zandaam di Ministerio di Finansa 
a brinda informacion riba e trabounan cu ta wordo haci 
den cuadro di e Landspakket y tambe riba e avansenan 


riba e tereno di e-government. 
Landspakket 


Pa locual ta landspakket a para na e escencia di 
trayecto y mecanismo di traha. Sra. Zaandam a splica 
riba e reformanan cu a wordo acorda cu Hulanda 13 
di november 2020, a wordo traduci den diferente 
“uitvoeringsagenda” y den cada kwartaal por wak e 
progreso di diferente reforma cu pais Aruba. 


Tambe a duna informacion relaciona cu e aspecto di 
“uitvoeringsrapportage”, cu ta evaluacion oficial di 
Tijdelijk Werkorganisatie Nederland, pa locual ta 
cumplimento di Aruba pa locual ta Acuerdo di Paris. 
A indica cu e “uivoeringsrapportage” ta escencial pa 
toma di decision riba nivel di Conseho di Minister di 
Reino. 


Ademas a duna informacion pa locual ta e forma di 
traha y cu e ekipo di Aruba ta cumpliendo den e forma 
akinan. Aruba tin un Tijdelijk Werkorganisatie Aruba 

cu ta partner cu e Tijdelijk Werkorganisatie Nederland. 
Tambe a menciona cu Aruba tin un ekipo estrecho di 
nos expertonan di sector publico y conseheronan cu ta 
trahando duro pa keda cumpli cu e reformanan acorda 
cu Hulanda. 


Y por bisa cu ta haci esaki exitosamente. E landspakket 
tambe ta un muestra di e potencial y e forsa di e aparato 
gubernamental di pais Aruba. 


E-government 


Sra. Zaandam a brinda informacion tambe riba e 
E-government Roadmap. Dia 24 di september 2021, 
pais Aruba a publica su vision pa locual ta mehoracion 
y optimalisacion di servicionan gubernamental den 
gobierno. 


Por medio di un projectmanagementteam a identifica 
proyectonan escencial cu pais Aruba lo por eherce of 
sigui haci investigacion cu ta conduci na e mehora e 
servicio di gobierno. 


Tambe a splica cu e combinacion di e trayecto di 
optimalisacion via e landspakket y digitalisacion via 
e-government ta yuda pa acelera e diferente reforma 
nan cu ta necesario pa haci nos pais mas fuerte y 
resiliente. 

Parlamentario Marco Berlis (MEP): 


Gobierno ta logra convence Hulanda pa 
duna empleadonan publico nan 5% bek 


Un logro grandi pa nos trahadornan publico 


Algun dia pasa nos premier a informa pueblo cu den 
combersacionan cu Staats Secretaris van Huffelen a yega na 
un acuerdo cu lo duna e 5% mensual bek na e trahadornan 
publico entrante prome di Juli 2022. Esaki sigur ta un logro 
hopi grandi. E trahadornan publico a para solidario cu 
pais Aruba den su momentonan di mas dificil y ta mas cu 
corecto cu nan ta ricibi nan salario 100% bek. 


Esaki sigur semper tabata e vision di Gabinete Wever Croes, 
cu a percura di presupuesta e placa necesario pa por haci 
esaki un realidad. Si no a presupuesta e 5% aki, no lo por a 
realisa esaki, aunke lo a haya aprobacion di Hulanda. Esaki 
sigur tawata un di e motibonan pakico nos di Fraccion MEP 
a vota pro presupuesto 2022. 


AVP cu un rueda di prensa pa exigi 12.6% wordo duna 
completo 


Mi a tuma nota cu AVP ta rabia pasobra awor nan no por 
hunga politica cu e 12.6% mas. Awor ta exigi pa 12.6% 
wordo duna completamente bek, siendo cu nan mes a 
vota contra e ley di presupuesto cu awe ta garantisa cu 
empleadonan publico por haya nan 5% bek. 


E ta keda un tristo realidad cu AVP ta keda hunga politica cu 
dolor di trahadornan publico, cu awor tin speransa atrobe. 


Si tur cos bay manera debe ser, e presupuesto di pais 
Aruba pa 2023 lo mester keda aproba pa September 2022. 
Den esaki sigur lo bay presupuesta e 12.6% completo pa 
asina garantisa cu na Januari 2023 por duna empleadonan 
publico tur beneficio y salario completo bek. 


Pa e 12.6% por wordo paga legalmente pa e Gobierno di 
Aruba, esaki mester ta den e presupuesto di pais Aruba. 


Asina Gabinete Wever-Croes II ta keda lucha pa restaura 
nos pais paso a paso, segun nos economia ta permiti. 
Nos ta riba e bon caminda, pero nos no a yega ainda. 
Lastimamente den e crisis di cu AVP e hinca nos pais 
2009-2017 nunca nan e kita e 30 medidanan cu nan a suta 
pueblo cu ne! 


E tres condicionan imponi pa Hulanda pa por duna e 
12.6% bek 


Hulanda a impone tres condicion pa e recorte di 12.6% por 
wordo duna bek; 


1. Politiconan mester keda entrega nan 25% 

2. Mester pasa e ley LNT (topinkomens) den Parlamento 
na July 2022. 

3. Epago die 5% mester ta den pais Aruba su presupuesto. 


Ta palabra den Parlamento cu politiconan lo sigui aporta 
e 25% pa empleadonan publico por haya nan salario 
completo bek. E Ley di LNT tambe lo wordo trata prome cu 
e fecha final exigi pa Hulanda. 


Tambe e 5% cu tur empleado publico mester haya bek, ta 
den nos presupuesto. Asina aki e gobierno actual ta mustra 
responsabilidad cu su trahadornan y pueblo di Aruba en 
general. 


Si pueblo desea mas informacion di e articulo 
aki, contact mi na tel: 528-4639 of email 
mi na: marco.berlis@parlamento.aw / Bo 
parlamentario y sirbidor di pueblo na bo ordo 
semper, sin nada di sconde! 


=Mainta 

Cancer no ta un 
malesa cu ta pega 


Tur hende cu ta sinti un kebrante di salud, tin mester di 
atencion, sea di cuido of otro tratamento pa nan bira bon pero 
sin duda durante di e pandemia di corona virus cu Aruba y 
henter mundo a pasa aden, a surgi un situacion cu por ser 
cataloga como “inhumano” y menos bunita. 


Covid-19 a percura pa problemanan serio di salud pero na 
mes momento el a percura un perdida di algo balioso den 
bida di tur hende, esta e atencion personal y sosten moral di 
tanto famia como amigonan. 


Durante di e pandemia, hendenan cu a test positivo na e 
virus aki, a sufri e distanciamento total di tanto famia- como 
amigonan, ya cu e temor di wordo contagia y e miedo pa bira 
malo y hasta fayece di covid, tabatga hopi grandi. 


Cu a pandemia bou di control sinembargo, a alehamento di 
hendenan malo, a bira algo general caminda esun cu sinti 
cualkier mal di curpa of cualkier otro malesa, ta sinti mesora 
un abandono di su hendenan. 


Esaki ta birando un trend den comunidad y no ta algo 
positivo, caminda hendenan cu ta haya sa cu nan ta sufri di 
un of otro tipo di cancer, ta conoce den corto tempo, cu famia 
y amigonan ta crea un distancia caminda hasta e atencion di 
semper ta desminui formalmente. 


Riba su mes e descubrimento di un hende cu tin cancer, ya 
caba por ta devastador psicologicamente caminda sosten di 
sernan keri ta bira algo sumamente importante pero hopi ta 
haya un golpi adicional ora cu nan ripara cu nan sernan keri, 
ta distancia di nan den un periodo cu esaki ta mas necesario 
pa nan cu mesun tratamento medico mes. 


Algun famia of amigo ta bisa cu nan kier brinda espacio y 
no molestia tur ora pa puntra con ta bay pero ta net e tiki 
atencion ey, e preguntanan ey, ta confirma na e persona cu 
tin cancer, cu e tin sosten den e lucha pa su recuperacion. 


Principalmente den hendenan grandi, e forma di procede aki, 
e forma di abandono ta haci hopi dolor y nan carga fuera di 


e cancer, ta bira ainda mas grandi. 


E lucha di un hende cu tin cancer, ta pisa pa e persona aki 
mes y otronan cerca di dje, tin cu brinde no solamente e 
sosten moral y motivacion positivo pa e sigui pero na mes 
momento percura pa variacion den su estado mental di tur 
dia. 


E actitud di otronan ta importante den e lucha aki, mas cu 
tur cos moralmente un actitud positivo y hasta chistoso, ta 
altamente necesario pa kibra cu e rutina di tur dia den e 
estado mental di e pashent. 


Bishita na un persona asina ta di gran balor, pa sinta un 
rato y combersa riba otro asuntonan cu no tin di haber cu 
su cancer, percura pa distraccion di esaki y habri caminda 
pa mas positivismo den e proceso cu e persona ta pasando 
aden. 


Sinembargo lamentablemente tin cu constata cu ta net den 
e periodo dificil aki di un hende cu cancer, e bishitanan ta 
disminui pa un motibo of otro, como si fuera cancer ta algo 
cu por pega otro hende, loke no ta e caso. 


Ta un situacion fastioso, ta un malesa fastioso y den 
casonan asina tur pero tur atencion di famia- y amigonan, 
ta necesario na tur momento y tipo di excusa cu no kier 
molestia, ta haci mas daño cu duna atencion adecuado y 
normal manera semper a haci cu e persona. 

En conexion cu diahuebs Dia di Asuncion, nos 
Oficina- y Departamentonan Tecnico lo ta cera riba: 


Diahuebs 26 di i 
diabierna 27 di mei 20 


Den caso di emergencia por yama 
nos Storingsdienst na 523-7147. 

Dialuna anochi rond di 8:45 varios unidad di polis a bay 
pazuid e rotonde di Wayaca, unda cu auto lo a alcansa un 
ciclista. 


Na yegada di polis nan a topa cu un auto y e ciclista herida 
cu kap serio na parti robes di su cabes. E bicicleta mes 
tawata benta algun meter mas leu, cu e wiel patras dobla. 
Un posibel indicacion cu e vehiculo a dal e di patras. 


E auto na e sitio no tawata e vehiculo cu a dal e ciclista, 
pero si a presencia locual a sosode y lo a bisa polis con e 
incidente a pasa. 


Na e sitio nos por a compronde cu lo tawata trata di un 
caso di hit and run, lagando e ciclista seriamante herida na 
cabes cu e no tawata sa unda e ta y of kiko a pasa. 


Paramediconan na nan yegada a controla unda e cabayero 
su cabes unda e la ricibi e golpi y a conclui cu e mester bay 
Hospitaal, debi cu ta trata di un kap serio. 


Ariba caminda por a mira un spiel benta, nos no por bisa si 
esaki lo por ta di e auto cu a dal e ciclista. 

AVVEMainta 


Preparacion pa e prome intercambio cultural entre NIA (National 
Institute of Arts) na Sint Maarten y e centro di arte KUNSTCIRCUIT 
na Deventer riba Día di Rey na 2023 ta den proceso. Varios fondo, 
fundacion, NGOs, institucion y organizacion tabata cla pa apoya 
e proyecto piloto aki, desde 2019. Pero Covid no a permiti esaki 
na2020. 


E artista Arubiano Gustave Nouel (bibando na Deventer), cu 
experencia den duna workshops y otro actividad artístico, den 
casi henter Reino Hulandes, kier juda stimula un intercambio 
cultural y structural di ‘specialistanan y/o docentenan’. 
Gustave Nouel mes a bira specialista den ‘street portraits’, 
pintando desde siglo pasa, cu artistanan di henter mundo, 
riba Place du Tértre di Montmartre na París, Plaza Mayor 
na Madrid y otro plazanan cu artista, internacionalmente, 
despues di su formacion academico y diposgrado den arte. 


Ultimo anjanan, GN a comparti su expertise den “street-portraits” 
universal, internacionalmente riba tur nivel. Tambe na Deventer 
na centro di arte KUNSTCIRCUIT (www.kunstcircuit.nl [2]) 
caminda e intercambio cultural cu e islanan di Reino den Caribe 
mester start y na DAK (www.deventeramateurkunstenaars. 
nl [3]), e pintor Arubiano ta comparti “street-portraits” 
universal cu artistanan interesa. Na Apeldoorn, GN a duna 
workshops nacional di “street portraits” na Royal Talens. Y na 
galeria PS20, ela comparti su expertise pa varios afia. 


Na 2019, Sr. Marco Kok, director di MKB-Deventer, hasta a 
pidi Gustave p'e juda inicia un ‘plaza di artista’ na Deventer 
den zomer di 2020 na centro comercial De Boreel. Esaki ta 
den proceso atrobe, awor cu crisis di Covid ta pasando... 
Actualmente Gallery ArtFra na Apeldoorn a. invita 


e artista Arubiano, pa bin promociona su ‘street-portraits’ - hunto 


os | STADHUIS DEVENTER 


Crate Kerkhof, 7411 


‘ORANJE EPOSINI? 
WN VEE ee 


Y MAARE LOD TS MEI 2020 
TUTE NSS NI NASA MINISITI TS 


‘Oranje Gezichten’, vorsten-serie van Gustave Nouel 


na centro cultural De Eglantier, di 11:00 te 20:00 hr ). Gallery 
ArtFra a propone pa organiza workshops di ‘street-portraits’ di GN 
despues di e actividad promocional aki. Gallery ArtFra ta conta 
riba gran interes p’e actividad di ‘street-portraits’ na Apeldoorn. 


Gustave ta un ‘dreamer’ cu ta kere den e function di brug di Famia 
Real den nos Reino. Synergia ta un motibo di GN pa colabora 
cu ‘Oranje’ y AABA ( stichting Antilliaans Arubaans Beraad 
Apeldoorn). 


E brug di ‘Oranje’ den nos Reino, por juda cu proyectonan, 
culminando den start di un intercambio cultural efectivo, di arte 
visual, danza, teatro, musica y mas disciplina di arte, riba base 
di igualdad, si esaki ta posibel. Reino Hulandes den Caribe, ta 
depende hopi di turismo, y por tin interes den pintamento di 
‘street-portraits’ di/pa turista. ‘Street-portraits’ di GN por ta 
instrumental pa juda start e proyecto aki riba Dia di Rey, segun 
deseo y/o necesidad di cada pais. 


Pintura di portret di GN, inspira pa Cas di Oranje, den su estilo 
universal di ‘street-portraits’, ta refleha cara di tur monarca di 
Reino Hulandes. 


E ultimo celebracion ‘normal’ di Dia di Rey na 2019, GN su serie 
di pintura ‘Caranan di Oranje’ a ser exponi den e sala di Arte 
Contemporaneo di ACEC (Apeldoorns Centrum voor Eigentijdse 
Cultuur). Awor, te fin di mei 2022, pa prome biaha desde 
cuminsamento di e crisis di Covid-19, por admira algun pintura 
di e serie ‘Caranan di Oranje’, di e artista Arubiano GN atrobe. E 
biaha aki den e sala central/publico na Stadhuis di Deventer. 

Qredits Aruba cu Ministerio di 
Asunto Economico ta presenta 
«BeYourOwnBoss». 


Un curso educacional cu ta prepara esnan 
cu ta aspira di tin nan propio negoshi. 


Qredits 


ì 


E reto pa diversifica nos economia ta uno importante 
pa nos enfrenta. «Comercio chikito y mediano ta forma 
un parti cardinal di e recuperacion economico», segun 
Minister di Asuntonan Economico, Comunicacion y 
Desaroyo Sostenibel, Mr. Geoffrey Wever. 


Qredits Aruba ya caba ta conoci pa organisa e curso di 
«BeYourOwnBoss», cual mas di 200 persona a finaliza e 
curso existosamente den pasado y a ricibi nan certificacion. 
«Nos ta contento di por colabora cu Qredits Aruba pa hasi 
e curso di “BeYourOwnBoss” mas accesibel pa tur esnan cu 
ta interesa den drenta e mundo empresarial por medio di 
ofrece e curso na 2 diferente localidad. 


Por medio di e colaboracion cu ministerio a logra no 
solamente di reduci e prijs pa participante - cual awo ta 
Afl 225 - pero tambe a añadi un localidad nobo cual ta EPB 
San Nicolas. «Nos kier sigura cu mas hopi hende posibel 
tin e oportunidad pa atende e curso aki, mirando su 
importancia pa stimula “local entrepreneurship», Minister 
Wever ta opina. 


Qredits Aruba ta conoci den e mundo empreserial por 
medio di yuda varios comerciantenan cu financiamento 
pa lanta y expande nan propio negoshi. Qredits Aruba 
tambe ta sostene empresarionan via coaching, recursonan 
y programanan educacional. E curso di “BeYourOwnBoss” 
ta enfoca riba tur e aspectonan importante cu tin cu tene 
cuenta cune ora cu ta bai opera un propio negoshi. 


Tur cursista lo haya acceso na e plataforma digital di 
“BeYourOwnBoss” y lo wordo guia door di un docente. 
E curso ta ofrece un «blueprint» pa por habri bo negoshi 
den un forma optimal y teniendo cuenta cu tur rekisitonan 
legal, proceso administrativo y tambe aspectonan di 
mercadeo cu ta necesario. 


E curso ta cuminsa 7 di juni, y lo termina 28 di juli, cu lesnan 
riba diamars y diahuebs. Por scohe entre 2 localidad: 
Colegio EPI Oranjestad of EPB San Nicolas. 

Drumi den auto pa 
drumi den cel 


Den e prome oranan di dialuna ultimo, un patruya coriendo 
den Sabana Basora, a tuma di un auto staciona banda di 
caminda, cu e chofer morto na soño den e auto. 


A baha bay controla e situacion y mesora polisnan a tuma 
nota cu ta e homber nos solamente tabata na soño pero 
tambe e tabata bou influencia di alcohol ya cu su actuacion 
tabata bruha, e tabata papia cu lenga pisa y su rosea tabata 
hole alcohol. 


E no por a dirigi su mes den un forma adecuado na 
e agentenan policial y e ora a dicidi di bay over na su 
detencion y el a wordo transporta pa warda di polis na San 
Nicolas caminda el a presenta dilanti di Hues Comisario 
kende a dicidi di duna un cuarto gratis. 


Multa pa doño di dos bar 
pa pasa orario di ciere 


Dialuna marduga pa 1.15 un patruya pasando den B. v/v 
Zeppenfeldtstraat a bau over na controla e orario di ciere di 
algun bar restaurant cu nan permiso ta permiti. 


Dos luga a wordo controla pa e patruya cu tga Chica’s Cafe 
y tambe El Encanto, ya cu ambos tabata habri ainda ora cu 
polisnan a pasa pa controla. 


Segun rapport di polis, den Chica's Cafe polisnan ora di 
drenta e luga a tuma nota di presencia di 8 persona sinta na 
bar ta consumiendo bebida y ora cu a controla e permiso di 
e luga, a bin resulta cu a surpasa e orario limite y polisnan a 
duna doño di e luga un multa pa e violacion aki. 


Na mes momento a saca tur hende for di e luga y a manda 
nan for di e sitio. 


A sigui c'un control riba El Encanto caminda na momento 
cu polisnan a drenta den e luga, a nota mas cu 50 persona 
di cual mayoria tabatin bebida den nan man y aki tambe a 
bay controla e permiso di e luga. 


Aki tambe e doño a ricibi un multa di e polisnan ya cu e 
tampoco atene su mes na e orario cu su permiso ta permiti 
pa e keda habri pa despues bay over na cera e bar aki. 


A pidi presencia di mas polis na e sitio pa asina bay over 
na aleha tur hende for di e luga loke a tuma luga den un 
forma ordena. 

Diaranson anochi, Calabas, Kudawecha, 
y vecindario lo sacudi zonidonan di misil 
ora cu e team nobis nobis di veteranonan 
den domino, esta TEAM MISIL, sali 
den nan gran anochi di debut aya n'e 
unico y mundialmente famoso Domino 
Square Garden net ne grens entre Calabas 
y Kudawecha, dilanti e ‘beruchte’ palo di 
kwihi cu mal ehempel! Si shonnan, un biaha 
mas, e famoso Domino Square Garden 
tin otro candeloso encuentro di domino, 
e biaha aki entre esnan di edad ‘avansa’, 
TEAM MISIL, kendenan lo haci nan gran 
debut contra e team di esnan ainda ‘den 
broeki’! Cos ta cayente! 


Hopi palabra a skeiro bay bin entre es’nan 
den edad di ‘pensioen’ y es’nan cu kiermen 
ainda no mester di ‘e pildo blauw”! 


Wel wel, diaranson awo 25 di mei, 
cuminsando pa 7:30 di anochi, e bataya lo 
start den tur su furia caminda Team Misil 
kiermen cu ya nan tin nan misilnan cla caba 
p’e ‘mucha jong’-nan! 


Un lista secreto a cay den man di redaccion 
caminda por wak varios integrante 
peligroso lo figura e anochi ey! Guynan 
‘zware jongen’ den domino manera Yoyo, 
Tico, Gordon Roy Leyba, Indio, Sonny, 
Yayo, Roy Sneek, Tony Trimon y señora, 
y last but not least, e guy cu ‘sleight of 
hand’ den domino, nada menos cu Robby 
Jansen! Manera semper, entrada y snacks lo 
ta completamente gratis! 


Asina ta shonnan amante di bon domino, 
bini uno bini tur diaranson awor, 25 di mei, 
cuminsando pa 7:30 di anochi n’e unico 
y mundialmente famoso Domino Square 
Garden aya na Calabas! Yegaaa! 

Asesino di 14 aña y victima 
di 12 ana na Liverpool 


Corte den e ciudad di Liverpool a dicta cu un mucha 
homber di 14 afia, ta culpabel di a hinca e hobencita di 
12 Ava White causando su morto dia 25 di november 
di 2021. 


E caso cu a conmovi henter e pais, a sosode pa motibo 
di un grabacion cu e asesino y algun amigo di dje, a 
pone riba Snapchat di e victima y algun amiga di dje. 


Ambos grupo tabata canando rond den e ciudad di 
Liverpool pa mira lusnan di Pasco ora cu e muchanan 
muhe a nota cu e grupo di e asesino, a filma nan y un 
rato despues esaki tabata riba Snapchat. 


Mesora a bay reclama e hobennan y exigi pa nan delete 
e grabacion y eynan a surgi un discusion caminda dado 
momento e mucha homber di 14 aña a saca un cuchiu 
y a hinca Ava den su garganta ocasionando su morto. 


Segun e criminal, no tabata su intencion di hinca 
Ava pero a haci esaki pa defende su mes ora cu e 


muchanan muhe a bira agresivo contra nan y un di e 
damitanan lo a grita dado momento cu si no delete e 
grabacion lo tin hincamento. 


Sinembargo e muchanan muhe a declara na 
autoridadnan policial cu despues di a hinca Ava, e 
asisno a core bay hariendo hunto cu su amigonan. 


Corte no kier a divulga nomber di e hoben asesino 
mirando su edad y di e otronan envolvi pero ainda 
Corte no a dicta e castigo cu e lo tin cu sinta of pasa 
aden. 


A descubri graf cu restonan humano 
di 6000 aña bieu na Hulanda 


Arkeologonan na Hulanda, a descubri restonan 
humano na Gelderse Angeren, cual expertonan ta kere 
cu ta data for di 6000 aña pasa y nan ta anticipa cu 
esaki lo ta parti di henter un tereno cu a wordo usa e 
tempo ey como santana. 


Segun e prome conclusionnan ta cu lo por ta trata di 
agricultornan for di e tempo ey bibando hunto den un 
aldea y e prome descubrimento ta di dos graf pero ta 
spera di haya mas di nan segun e trabou ta avansando. 


Esaki ta di tres ocasion cu ta descubri restonan asina bieu den 
suelo Hulandes ya cu anteriormente archeologonan a descubri 
restonan cu ta data di 7000 aña pasa Na Angeren y den cercania 
di Bemmel, a bin descubri un santana cu ta data for di e periodo 
Romano caminda a practicamente saca dos pida tereno for di e 
tereno pa investigacion. 


Notabel di e forma con a haya e wesonan, ta indica cu 
e hendenan a ser dera den mesun poscioin cu nan a 
nace, esta dobla manera un baby y ta prome bes cu ta 
haci un hayasgo di e tempo ey na Hulanda y entre otro 
a haya parti di un carpachi, pida di brasa ariba y abou. 

Corsou ta vigila e desaroyonan hopi di aserca: 


Hulanda lo por facilita Corsou 
vacuna contra rere. 


WILLEMSTAD - Den caso cu resulta cu Corsou 
lo sigi un eventual desicion di Hulanda pa vacuna 
contra e virus di Monkeypox, Corsou lo por haña e 
vacuna serca Hulanda. Ta trata di e mesun vacuna 
cu den pasado a usa pa combati e asina yama 
“Koepok”. Meskos cu e Koepok, e Monkeypox 
tambe ta un malesa viral hopi infeccioso cu ta pasa 
di bestia riba hende. 


Monkeypox ta ocaciona dor di un virus cu por haña 
na West Africa y Nigeria. Minister di Salubridad, 
Dorothy Pieters-Janga, a bisa cu gobierno ta sigi 
e desaroyonan mundial riba Monkeypox hopi di 
aserca. Esaki ta tuma luga pa medio di contacto cu 
RVIM y tambe e organisacion Mundial di Salud. 


Minister Pieters-Janga a splica cu Koepok, ta un 
virus cu ta casi mesun simptoma cu e Monkeypox. 
Te na aña 1972, segun e minister di salud publico, 
Hulanda y nos islanan a vacuna contra di Koepok. 


Despues cu a realisa cu Koepok a sali for di mundo, 
a stop cu e vacunacion. A continua cu solamente 
vacunacion contra y sende paga. 


Gobierno di Corsou ta conciente di e preocupacion 
cu ta reina den comunidad tocante di e virus di 
Monkeypox, pasobra enberdad tin hopi desaroyo 
relaciona cu e malesa. 


Principalmente e relacion estrecho cu tin entre 
hendenan di Hulanda y Corsou, por causa e temor 
cu e malesa ta yega Corsou. Minister Pieters- 
Janga:‘’Gobierno ta bezig ta monitor, hunto cu 
RIVM y WHO keda monitor pa wak con e ta caba 
y wak kiko lo pasa si e drenta Corsou. 


E minister ta sigi bisa cu den caso cu Hulanda ta 
vacuna contra di Monkeypox, posibelmente e ta 


hasi uso di e vacuna di Koepok cu Hulanda lo por 
facilita Corsou cu e vacuna. 


HULANDA 


Mientrastantona Hulanda algun dia pasa RIVM a 
participa cu tin e prome pashent di monkeypox. 
Dokter Ashley Duits, bisa cu na Corsou no ta 
conoci ningun caso di Monkeypox. RIVM ta 
verwacht cu ta posibel cu tin mas hende cu ta 
infecta cu Monkeypox. Dokter Ashley Duits a 
splica cu e infeccion ta tuma luga, principalmente 
dor di contacto cu e likido cu tin den e blaasnan 
riba curpa di e persona infecta. 


E sintomanan ta entre otro kliernan cu ta bira 
grandi, dolor di cabes y keintura. Loke cu por hasi 
pa evita infeccion cu Monkepox, ta basicamente, 
mantene na e reglanan di higiena: tene distancia, 
laba man y evita contacto di cuero pa cuero. 


E virus por pasa over tambe dor di e likido riba 
laken of paña cu hende a bisti of drumi riba dje. 


Den caso di vacunacion por spera cu ta 
principalmente e hendenan cu nan sistema di 
imunidad ta hopi abou, ta esnan cu mester vacuna. 
Segun dokter Duits banda di vacuna, tin tambe 
remedi pa trata e malesa. 


Minister Dennis Wiersma, pa Educacion 
Primario y Secundario, ta bishita Hulanda 
Caribense di 29 di mei pa 4 di juni 


E Minister pa Educacion Primario y Secundario, señor 
Dennis Wiersma, ta hiba un bishita introductorio na 
Saba, Sint Eustatius y Boneiro di 29 di mei te cu 4 
di juni. 


Minister Wiersma: “Tur mucha merece un bon 
educacion y un bon comienso den bida. Ta bon cu 
pronto por wak con e scolnan, acohida di mucha y 
centro di atencion educativo na Saba, Sint Eustatius 
y Boneiro ta trahando duro riba esaki tur dia. Tambe 
mi kier scucha cua obstaculo nan ta encontra ymita 
spera na conoce tur hende den y rondo di educacion 
na Hulanda Caribense.”Durante di e bishita 
introductorio aki, e Minister ta bishita e scolnan 
primario y secundario na e tres islanan. Tambe e 
ta bishita e Expertisecentra voor Onderwijszorg (e 
centro di experticio pa cuido den educacion) na 
cada isla. Como parti di e proyecto BES(t) 4 Kids, 
ta bishita e organisacion di acohida di mucha Buzzy 
Bees na Sint Eustatius.Na Boneiro, e Minister 
ta bishita un compania di formacion hunto cu 
representantenan di Scholengemeenschap Bonaire 
(SGB) y Raad Onderwijs Arbeidsmarkt (ROA). Aparte 
di esei, tin un bishita na e organisacion di acohida 
di mucha Noah y na e acohida despues di scol 
Twinkel. Por lo demas, e minister tin combersacion 
cu mandatarionan local na e tres islanan. 

Parlamentario Steven Croes ta hopi desapunta: 


Gobierno no sa unda saca cen pa 
continua cu digitalisacion di enseñansa 


WILLEMSTAD - Ta di lamenta 
cu gobierno no ta pone prioridad 
y no ta pone fondo disponibel 
pa continua cu e trayecto di 
digitalisacion di enseñansa cu e 
gobierno anterior a cuminsa. Esaki 
por conclui for di declaracion cu 
ex minister di enseñansa, Steven 
Croes (PAR) y actualmente 
parlamentario a hasi pa NOBO. 
Ayera tabatin continuacion di 
e reunion di Comicion central 
riba e topico di digitalisacion di 
enseñansa. Den e prome tanda di e reunion cu a tuma luga na januari 
ultimo, minister di ensenansa, Sithree van Heydoorn a ricibi algun 
pregunta cu a hasi den sala di reunion. Den e reunion ayera, minister 
van Heydoorn a contesta e preguntanan. 


Parlamentario Steven Croes a relata pa NOBO cu riba su prome 
pregunta na minister van Heydoorn si tin organisacion na Oropa 
y Hulanda, serca cua Corsou por haña fondo pa e trayecto di 
digitalisacion, e minister di enseñansa a contesta cu si; Corsou por 
hasi aplicacion na un organisacion di Union Europeo. Croes:” 


Ora cu mi tabata na turno mi a referi na e declaracion di minister, 
van Heydoorn tocante di e posibel yudansa for di Union Europeo. 
Pero e ora ei e minister a menciona cu gobierno ta purbando pa 
haña fondo serca un organisacion na Israel”. NOBO a compronde 
for di e exprecionnan di Steven Croes, cu e declaracion aki a causa 
confucion serca di e. Riba e interogatorio cardinal, con e minister 
por garantisa cu e trayecto di digitalisacion cu minister Steven Croes 
a start aña pasa por sigi, e parlamentario lo mester warda ora cu e 
presupuesto supletorio ta cla. 


Segun parlamentario Croes, minister di finansas, Javier Silvania ta 
broma cu tin cen di belasting, pues awor mester warda pa wak kico 
e prioridad di gobierno ta y si ta di berdat e tin ensenansa na pecho. 
Bou di mando di ex minister di enseñansa Croes, a inverti caba 5 
mion florin den e trayecto di digitalisacion. E no tabata un suma 
presupuesta. ‘Ora mi a bira minister, mi a bai busca cen via d BTP, 
pa haña fondo pa e prome fase”, segun Steven Croes. 


E prome fase a ensera percura pa internet high speed por yega na 
e scolnan. Esei a logra, Croes ta bisa. Aworaki na tur scol internet 
ta yega por lo menos te na porta di scol. E sigiente fase mester ta 
insfrastuctura den e scolnan, pa por reparti internet. Pa e fase aki 
gobierno no tin e finansas ainda. E proyecto total ta costa 65 mion 
florin. 

Corte di ambtenaar a confirma: 


Retiro defimitivo pa ‘toko den toko’ di 
‘pseudo? trabado di Cas di Bario SOAW 


WILLEMSTAD - Un caso laboral cu caracter di toko 
den toko hincando hende di edad den cas di cuido sin 
informa su superiornan. E sefiora ambtenaar veterano 
tabata dispone di informacion ken ta buscando luga 
den cas di kcido pa nan famia y a pasa e informacion 
aki pa un amiga cu tabata bai lanta un cas di retiro 
asina. 


Na final tur cos a caba na aros di coco pasobra banco 
no a duna e amiga fiansa y Hulanda no a manda e placa 
priminti y asina e plan a fracasa den tom. 


Pero e sefiora cu a intermedia a perde su trabou y tur 
su afianan y servicio tambe. Como ambtenaar ela faya 
cu regla di integridad, confiabilidad y responsabilidad. 


For di 2019 gobierno a pone e ambtenaar riba non- 
actif como Adviseur Consulent-A na cas di bario Santa 
Maria. Na 2018 hefe di e sefiora a hole chanchuyo y a 
laga investiga. 


Nan a hafia denuncia cu fuera di su trabou normal e 
tabata busca cliente pe cas di cuido priva Elderly 
Eden. Sperando e informe final a pone e señora riba 
non-actief na maart di 2019 y ela apela naturalmente. 
Siguiente paso tabata duna e señor retiro pasobra ela 
hasi mal uso di informacion di Cas di Bario pa manda 
cliente di SOAW den Elderly Eden. 


Ela ofrece e famianan luga den Elderly Eden y e 
clientenan a kere cu tabata un cas subsidia pa gobierno. 
Esei tabata un fayo profecional masha serio. E señora 
a gana e caso den prome instancia pasobra gobierno 
su abogadonan a faya di produci documento relevante 
pa proba e caso y corte ta husga caso riba informacion 
concreto. 


Pa corehi nan eror, gobierno a bai den apelacion y a 
bai cu testigo e biaha aki pasobra sin convicion cu 
documento corte no por condena e señora maske e 
prueba ta palpabel pero no concreto. 


Cuenta di hada 


Loke a bin dilanti den apelacion parse un cuenta di 
hada. E biaha aki Corte di Hustisia a tende e vercion 
cu ta un bon amiga di e ambtenaar a bin cu e plan 
pa lanta Elderly Eden y ela ofrece di yuda su amiga. 
Sacando nomber di candidatonan cu tabata busca luga 
pa keda ela saca nomber for di computer di CAS DI 
BARIO ilegalmente y presentando como trahado social 
ela organisa un Open Dag dia 2 di september 2018 y a 
gancha tres cliente. 


Pero e tres clientenan mes mester a paga tur gast ciendo 
cu si ta Cas di Bario a manda nan, nan no mester a paga 
nada. E luga a keda habri net 20 dia. Resultado tabata 
cu Cas di Bario mester a busca luga otro caminda pa e 
tres clientenan. 


Ta ora un ruman di e tres clientenan a duna testimonio 
kico a pasa y prueba cu ela paga e cas di anciano 
fantasmagorico a basha den otro. Loke e ambtenaar a 
hasi no tin pordon y unico alternativa tabata pa dune 
retiro permanente. 


E daño cu e señora a hasi den imagen di Sociale Zaken 
ta mucho profundo y Corte a corehi loke hues den 
prome instancia a keda di hasi y a confirma retiro di 
e señora. 

E d152 Asamblea di ALIDE a culmina cu e Declaracion di Corsou 


WILLEMSTAD - Durante di e clausura di e evento a 
entrega e premionan di ALIDE 2022 y tambe a reconoce e 
Banco di Aña. E di 52 Asamblea General di e Asosiacion 
di Institutonan Financiero di Desaroyo di Latino America 
(ALIDE) cu a wordo celebra na Corsou organisa pa 
Corporacion di Desaroyo di Corsou (Corpodeco), a conclui 
despues di cuater dia. E clausura a conta cu palabranan 
di e presidente di ALIDE, Carlos Linares, cu a gradici e 
acohida di Korsou i e presensia di outoridatnan nashonal 
na e Asamblea. Sr. Linares a destaca e organisacion di 
Corpodeco y tur e colaboradornan cu a permiti cu e evento 
por a culmina di un forma exitoso. 


Clausura di evento tambe a inclui e Declaracion di Corsou, 
un documento cu ta resumi tur e compromisonan cu ALIDE 
y su miembronan a asumi durante di e Asamblea, pa enfoca 
nan labor den Banco di Desaroyo di Latino Amerika 
y Caribe (ALC). E Declaracion di Corsou, a enfoca e 
importancia di integracion di e region Caribeña cu e region 
Latino Americano. 


Ademas, el a remarca e importancia di coperacion y 
intercambio di conosemento y experencia den financiamento 
di proyectonan di desaroyo duradero y e lucha contra 
pobresa y desigualdad. 


Tambe mester menciona cu e documento ta para keto na 


e balor di sector di agricultura durante di e pandemia y 
a presenta e resiliencia tecnologico y social como un 
capasidad necesario den ALC, ya cu como sistema y 
comunidad e ta relevante pa siña resisti y recupera di 
desasternan y situacionnan extremo. 


Den e sentido aki, ALIDE a compromete su mes pa 
impulsa ceacion di un eco-sistema digital pa apoya 
inovacion y desaroyo tecnologico entre su miembronan y 
tur institutonan di banco di desaroyo interesa pa aplica pa 
e miho practicanan den nan accionnan. 


Plataforma Banda Ariba a conmemora Mando Davelaar 


WILLEMSTAD - Plataforma Banda Ariba ayera a 
recorda 5 aña di fayecimento Hermando Luis Davelaar, 
miho conoci como Mando Davelaar. Elvin Gerard, di 
Plataforma Banda Ariba a bisa cu for di lantamento 
di e Plataforma, 25 aña pasa, Mando Davelaar tabata 
consehero di e Plataforma. 


E tempo ei Mando Davelaar tabata tambe vosero di 
Cuerpo Policial. Gerard: “Pero asina cu un feneta cai 
den Banda Ariba, Mando Davelaar q.e.p.d. tabata cla 
pa conhuntamente cu directiva di Plataforma Banda 
Ariba, soluciona e problemanan”. 


Mando Davelaar tabata hopi pendiente pa tur loke 
cu tabata pasa na Banda Ariba y asina tin cu tin un 
actividad cu ta contra di Banda Ariba, semper e tabata 


Sali na vanguardia di e comunidad. Asina Elvin 
Gerard a sigi bisa. 


Gerard ta recorda entre otro ora cu 20 aña pasa kier 
a playa di Caracasbaai pa pase pa un ex minister na 
Sint Maarten, Mando Davelaar a lucha fuerte pa evita 
cu Banda Ariba ta perde su playa. 


Plataforma Banda cu Mando Davelaar como 
consehero a logra hopi, pasobra e mandatarionan 
regularmente tabata haña bishita di e miembronan di 
e organisacion, ora cu situacionnan ta rekeri esaki. 


Plataforma Banda Ariba a pone un krans na graf di 
defunto Mando Davelaar na Santana di Montaña 
Mando Davelaar y anochi tabatin un sacrificio di 
misa pa descanso di alma di e defunto. 

IRENE BOOM 
1934 - 2022 


Gradicimento y Invitacion 


Na nomber di famia nos ta gradici na tur ruman den Cristo pa tur e oracionnan 
durante e tempo dificil cu e fayecimento y entiero 


di nos defunto stima: 


Martha Maria Geerman-Danjo 


Gradicimento na dokternan y verpleegkundenan di hospitaal, na Wit Gele Kruis, Dr. Singh y 
su asistentnan, e boluntarionan cu a yuda na cas durante Machi Mani su enfermedad. 


Boso muestra di atenshon tabata un gran consuelo pa nos. 
Na mes momento nos ta invita famia, bisiña-, amigo- y conocirnan 


pa compaña nos na 3 Santo Sacrificio di Misa na Inmaculada Concepcion na Sta Cruz; 
diabierna 27 di mei pa 7 pm, diadomingo 29 di mei pa 6.30 pm y diaranson 1 di juni pa 7 pm. 


Despues di ultimo misa tin un rosario na cas; Macuarima # 34 


Boso presencia ta altamente aprecia. 

Cu gradicimento pa tur locual 
ela nifica pa nos, 
nos ta despedi di nos 
mama, wela y ruman stima 


IRENE BOOM 


Su yiunan: Su nietonan: 
STAN Y WILMA LARA 
JEFF (+) ASTOR 
LISA (+) JONATHAN 
Ruman: NORMAN BOOM y famia (Hulanda) 


Acto di despedida lo ser anuncia despues. 
No por ricibi bishita na cas. Condolencia: stankuiperi@gmail.com 
Danki special na Huize Maris Stella y Aurora Funeral Home. 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda 
di boso Curazon, mi por stens di loke Senor ta 


Cu dolor na nos curason, nos ta participa 
fayecimento di: 


Srs. Hyacintha Kelly-Dabian 
Mihor conoci como “Dinichi” 


Viuda di Johan Emmanuel Kelly 
*16-08-1925 - {23-05-2022 


Acto di entiero lo wordo anuncia despues 

Mainta 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu imenso tristesa na nos curason, nos ta anuncia 
fayecimento inespera di: 


Alberto Wernet 
ALL conoci como “Beto” 


* 28 Mei 1953- {18 Mei 2022 


Su mayornan: 


{Francisco Wernet y tAbelina 
Maduro Wernet 


Na nomber di su: 
Esposa: Maria Leugia Croes Wernet 
Yiu: Lugbelkis Wernet y Mariano Ras 
Nietonan: 


Zayden Alberto Leonardo Ras, Zaion Shamiro Nathaniél 
Ras, Emanuél Ocean Zen Ras 


Manera un yiu: Jeannuare y Jeandruw Erasmus 


Pe Og {Silverio Leanardo Croes, {Maria Magdalena 
Loefstop Croes 
Suegra: Lucia Ras 


Rumanan: 


+ Tecla Wernet y famia, Silvia y +Nadi Dn y famia, 
Mario Wernet, Maria y Arsenio Ras y famia, Toms 
Wernet,  Casilo Wernet 


Sobrino(a)nan: 


Jacqueline y famia, Jose y famia, Tibisay y famia, 
Carlos y famia, Miguel y famia 


Sobrina stima: Zeraida I famia 


Migna y famia 
culla: , Nena Koolman-Wernet y famia 
mo: 
Doci Werleman y famia, Prima stima: Fabia Wernet y 
amia 
Padrino: Ambrosio Werleman y Cornes Wernet 


Amigonan cerca: 


Brian Waterham, Willy Croes, Ricky Croes, Chai 
Loefstop, Eti Werleman, Rudolf Gomez, Eduart de 
Mei, Jose, y amigonan di bow palo di cas ariba 


Prima y primonan, bisinanan y conocirnan 


Demas Famia: Wernet, Croes, Loefstop , Ras, 
Maduro, De Cuba, Erasmus, Flanegin, Kastaneer, 
Varis, Greaux, Werleman, Vrolijk, Koolman, Dañe, 


Danjo, Dirks, De Mei 


Ta invita na acto di entiero cu lo tuma 
lugar diasabra 28 Mei 2022 


Di 9or pa 1lor di mainta na Aurora 
funeral home, despues sie santana 
catolico na paradera. 


Despues di entiero nos no ta ricibi 
bishita di condolenia na cas 

Laga tur loke ta spera mi ta bunita, Laga tur 
locual cu mi encontra na caminda ta bunita, Laga 
tur locual cu mi laga atras keda bunita y, Laga 
esakinan termina den tur buniteza. 


Cado Wever. 


Cu dolor na nos curason, nos ta participa 
fayecimento di nos ser stima: 


Sr. Francisco H. Kelly 
Mihor conoci como “Frans” 
*02-04-1949 - {23-05-2022 


Acto di entiero lo wordo anuncia despues 


Lagrima y flornan por seca, su recuerdonan y tur 
loke el a haci y significa pa nos, cu lo keda graba pa 
semper den nos mente y curason. 


“Cerca Dios mi alma ta na paz, ta di DJ'E mi salbacion 
ta bin” Salmo 62:1 


Cu dolor na nos curason, nos ta participa fayecimento 
di nos ser stima: 


Sr. Ramon Rodriguez 
Rodriguez 
Carifiosamente yama 
“More of Papa More” 
*03-08-1943 - 120-05- 
2022 


Acto di entiero lo wordo anuncia despues 

